wannaphong/clean_thaiwikipedia huggingface dataset:
# เหยียมจุ้น
เหยียมจุ้น("แลขอดเต๊กชาวเมืองห้อยเข เหยียมจุ้นชาวเมืองเพ้งเสีย ชีจ๋องชาวเมืองไพก๊วน เทียเป๋งชาวเมืองยีหลำ จีห้วนลกเจ๊กกับเตียวอุ๋นนั้นชาวเมืองต๋องง่อ เล่งทองกับงอซันนั้นชาวเมืองห้อยเข เก้าคนนี้ซุนกวนตั้งไว้เปนที่ปรึกษา") ("เหยียมจุ้นได้ยินขงเบ้งว่าดังนั้นจึงว่า ขงเบ้งเจรจาเปนโวหารอันจะพูดจาด้วยฉนี้มิได้ จำจะเอาถ้อยคำซึ่งมีไว้ในกฎหมายมาเจรจาด้วยจึงจะได้")  (คริสต์ทศวรรษ 200–240) มีชื่อในภาษาจีนกลางว่า เหยียน จฺวิ้น   ชื่อรอง ม่านไฉ  เป็นขุนนางของรัฐง่อก๊กในยุคสามก๊กของจีน

 ประวัติ 
เหยียมจุ้นเป๋นชาวเมืองเพ้งเสีย (เผิงเฉิง) ซึ่งคือนครสฺวีโจว (徐州) มณฑลเจียงซู (江蘇) ในปัจจุบัน เหยียมจุ้นเป็นที่รู้จักในฐานะผู้มีความขยันหมั่นเพียรตั้งแต่วัยเยาว์มีความรู้เรื่องคัมภีร์ในลัทธิขงจื๊อเป็นอย่างดี เมื่อเกิดความวุ่นวายในภาคกลางของจีนในช่วงปลายราชวงศ์ฮั่น เหยียมจุ้นอพยพไปยังภูมิภาคกังตั๋ง (江東 เจียงตง) ทางใต้ของจีน ที่กังตั๋งเหยียมจุ้นได้พบและเป็นมิตรกับบัณฑิตผู้มีชื่อเสียงคนอื่น ๆ เช่น จูกัดกิ๋น (諸葛瑾 จูเก๋อ จิ่น) และเปาจิด (步騭 ปู้ จื้อ) เหยียมจุ้นเป็นที่รู้จักในฐานะคนที่จริงใจ ซื่อสัตย์ และทุ่มเทให้กับทุกสิ่งที่ทำ(嚴畯字曼才，彭城人也。少耽學，善詩、書、三禮，又好說文。避亂江東，與諸葛瑾、步隲齊名友善。性質直純厚，其於人物，忠告善道，志存補益。) สามก๊กจี่ เล่มที่ 53.
# ตระกูลเศรษฐบุตร
ตระกูลเศรษฐบุตร (-,) เป็นตระกูลชาวไทยที่สืบทอดมาจากพระประเสริฐวานิช (โป้ เศรษฐบุตร) นายอากรชาวจีนในรัชสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) นามสกุลนี้เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว (รัชกาลที่ 6) เมื่อปี พ.ศ. 2456 ที่พระราชทานแก่พระยานรเนติบัญชากิจ (ลัด เศรษฐบุตร) และพระยาภักดีนรเศรษฐ (เลิศ เศรษฐบุตร) สมาชิกในตระกูลคนอื่น ๆ ที่มีชื่อเสียง ได้แก่ พระยาภิรมย์ภักดี (บุญรอด เศรษฐบุตร) ต้นตระกูลภิรมย์ภักดี และ สอ เสถบุตร ผู้เขียนพจนานุกรมที่รวบรวมพจนานุกรมอังกฤษ-ไทยที่ได้รับความนิยมมากที่สุดเล่มหนึ่ง นอกจากนี้ยังแบ่งสายมาเป็นตระกูลโปษยจินดา (ของบ้านโซวเฮงไถ่) และตระกูลประนิช
# รางวัลไนน์เอ็นเตอร์เทน อวอร์ดส์ ครั้งที่ 15
รางวัลไนน์เอ็นเตอร์เทน อวอร์ดส์ ครั้งที่ 15 ประจำปี พ.ศ. 2568 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" โดยในปีนี้จัดขึ้นภายใต้หัวข้อ "Sustaining the Virtue ความดีที่ยั่งยืน" ในวันที่ 22 พฤษภาคม พ.ศ. 2568 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : นัท มีเรีย และ ฑิฆัมพร ฤทธิ์ธาอภินันท์

 รางวัลเกียรติยศ บันเทิงเทิดธรรม 

 ภัทราวดี มีชูธน

 รางวัลยอดเยี่ยมแห่งปี 
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะอยู่ด้านบนสุด และเน้นด้วย ตัวหนา
 นุ้ย - ธนวัฒน์ ประสิทธิสมพร
 ซี - ศิวัฒน์ โชติชัยชรินทร์
 ซุป - วิวัฒน์ วงศ์ภัทรฐิติ
 อาร์ม - กรกันต์ สุทธิโกเศศ
 แบม - ปีติภัทร คูตระกูล นุนิว - ชวรินทร์ เพริศพิริยะวงศ์ ซ่อน(ไม่)หา – เจฟ ซาเตอร์
 สาริกาลิ้นทอง – เปเปอร์เพลนส์ ft. โจอี้ ภูวศิษฐ์
 Yours Ever – ค็อกเทล ft. คิว ฟลัวร์
 รถไฟบนฟ้า – ดี เจอร์ราร์ด
 จำนน – นนท์ ธนนท์ 

 ค็อกเทล
 บอดี้สแลม
 สล็อตแมชชีน
 ไททศมิตร
 โอนลี่ มันเดย์ นนท์ - ธนนท์ จำเริญ
 โจอี้ - ภูวศิษฐ์ อนันต์พรสิริ
 โบกี้ไลอ้อน - ณิชชาฎา วีระสุทธิมาศ
 เจฟ - วรกมล ซาเตอร์
 ฮิวโก้ - จุลจักร จักรพงษ์ บอย พีซเมกเกอร์ และ เจี๊ยบ พิจิตตรา หลานม่า
 แดนสาป
 วิมานหนาม
 วัยหนุ่ม 2544
 ฝ่านรกเมืองเทวดา สงครามสมรส
 ลมเล่นไฟ
 การุณยฆาต
 สาธุ
 กล้าทะเล ทีมนักแสดง วิมานหนาม
 ทีมถ่ายภาพใต้น้ำ กล้าทะเล
 ทีมนักแสดง ปิดเมืองล่า
 ทีมออกแบบแอ็กชั่น ฝ่านรกเมืองเทวดา
 ทีมนักแสดง หลานม่า อิงฟ้า วราหะ
 ลูกเกด - เมทินี กิ่งโพยม
 แพนเค้ก - เขมนิจ จามิกรณ์
 ใบเฟิร์น - พิมพ์ชนก ลือวิเศษไพบูลย์
 ญดา - นริลญา กุลมงคลเพชร อนันดา เอเวอร์ริ่งแฮม
 พีช - พชร จิราธิวัฒน์
 ชาคริต แย้มนาม
 บิวกิ้น - พุฒิพงศ์ อัสสรัตนกุล
 เจฟ - วรกมล ซาเตอร์

 รางวัลยอดนิยมแห่งปี 
 R1 — เก่ง หฤษฎ์ - น้ำปิง นภัสกร
 R2 — เกรซ บุศรินทร์ - โอ๋เอ๋ พรชนก
 R3 — ปอร์เช่ ศิวกร - มาเบล สุชาดา
 R4 — ป๋อ ศุภการ - ตี๋ตี๋ วันพิชิต
 R5 — กองทัพ พีค - มิ้นท์ รัญชน์รวี
 R6 — หลิงหลิง ศิริลักษณ์ - ออม กรณ์นภัส
 R7 — วิลเลี่ยม จักรภัทร - เอส ศุภ
 R8 — อู่อู๋ ธนภูมิ - เซฟ วรพงษ์
 R9 — แอลม่อน ภูมิสุวรรณ - โปรเกรส ภาสวิชญ์ Y1 — เก้า นพเก้า - พีพี ปุญญ์ปรีดี
 Y2 — เจมีไนน์ นรวิชญ์ - โฟร์ท ณัฐวรรธน์
 Y3 — ซี พฤกษ์ – นุนิว ชวรินทร์
 Y4 — โทมัส ธีร์ทัศน์ - ก้อง ก้องภพ
 Y5 — น้ำตาล ทิพนารี - ฟิล์ม รชานันท์
 Y6 — ฟรีน สโรชา - เบ็คกี้ รีเบคก้า
 Y7 — แม็กกี้ รชต - บาส หัสณัฐ
 Y8 — หลิงหลิง ศิริลักษณ์ - ออม กรณ์นภัส
 Y9 — อันดา อนันตา - ลูกแก้ว กมลลักษณ์ M1 — ไรอัล - กาจบัณฑิต จำปาศิลป์
 M2 — นุนิว - ชวรินทร์ เพริศพิริยะวงศ์
 M3 — โตโต้ - ธนเดช โอภาสธัญกร
 M4 — ไมกี้ - ปณิธาน บุตรแก้ว 
 M5 — ซี - พฤกษ์ พานิช 
 M6 — แจม - รชตะ หัมพานนท์
 M7 — หลิงหลิง - ศิริลักษณ์ คอง
 M8 — ฟรีน - สโรชา จันทร์กิมฮะ
 M9 — อิงฟ้า วราหะ
 อ้างอิง
# การควบรวมกิจการระหว่างอะแลสกาแอร์ไลน์กับฮาวาเอียนแอร์ไลน์
เมื่อวันที่ 3 ธันวาคม ค.ศ. 2023 สายการบิน อะแลสกาแอร์ไลน์ได้ประกาศแผนการเข้าซื้อกิจการสายการบินฮาวาเอียนแอร์ไลน์ นักวิเคราะห์อุตสาหกรรมสายการบินได้สนับสนุนการควบรวมกิจการนี้มาเป็นเวลาหลายปี ซึ่งจะสร้างสายการบินที่เน้นไปที่ชายฝั่งตะวันตกของสหรัฐ การควบรวมกิจการนี้จะทำให้อะแลสกาซึ่งเป็นสายการบินภายในประเทศที่มีอากาศยานลำตัวแคบเป็นหลัก ได้รับอากาศยานลำตัวกว้าง นักบิน และเครือข่ายระหว่างประเทศของฮาวาเอียน

การควบรวมกิจการที่เสนอได้รับการอนุมัติจากผู้ถือหุ้นของฮาวาเอียนแอร์ไลน์ในเดือนเมษายน ค.ศ. 2024 ก่อนหน้านี้ การควบรวมกิจการได้รับการอนุมัติจากคณะกรรมการของทั้งอะแลสกาแอร์กรุปและฮาวาเอียนโฮลดิงส์ไปแล้ว ในเดือนสิงหาคม ค.ศ. 2024 การควบรวมกิจการที่เสนอได้รับการอนุมัติโดยพฤตินัยจากกระทรวงยุติธรรมสหรัฐ ในเดือนกันยายน ค.ศ. 2024 กระทรวงคมนาคมสหรัฐได้อนุมัติอย่างเป็นทางการเพื่อให้สามารถปิดข้อตกลงได้ เมื่อวันที่ 18 กันยายน ค.ศ. 2024 การควบรวมกิจการได้เสร็จสมบูรณ์
# อันฏุวาน ซะอัด
อันฏุวาน นิกูลา ซะอัด (5 ธันวาคม ค.ศ. 1937Obituary for Former MP Major General Antoine Saad – 3 มีนาคม ค.ศ. 2025) เป็นนักการเมืองชาวเลบานอนจากพรรคสังคมนิยมก้าวหน้า (PSP)

ประวัติ
ซะอัดเกิดที่รอชะยาใน ค.ศ. 1937 โดยรับใช้ในกองทัพเลบานอนและได้รับยศนายพลใน ค.ศ. 1994 ก่อนเกษียณใน ค.ศ. 1998 เขาเป็นเพื่อนส่วนตัวของวะลีด ญุมบลาฏ ที่ต่อต้านการปกครองของระบอบอัลอะซัดที่ซีเรียกับนักการเมืองมีชาล เอาน์ เขาถูกจับกุมในวันที่ 1 มกราคม ค.ศ. 1990 โดยถูกกล่าวหาว่าพยายามก่อรัฐประหาร จนกระทั่งได้รับการปล่อยตัวโดยอิลบาส อัลฮะรอวี

ใน ค.ศ. 2005 ซะอัดได้รับเลือกเป็นสมาชิกรัฐสภาในฐานะรองผู้ว่าการกรีกออร์โธดอกซ์จากอัลบะกออ์ตะวันตก - รอชะยาตามรายชื่อ March 14 Alliance เอาชนะนักการเมืองที่สนับสนุนซีเรียอย่างอีลี ฟัรซ์ลี เขาทำหน้าที่ในรัฐบาลเสียงข้างมากของญุมบลาฏ และได้รับการเลือกตั้งอีกครั้งใน ค.ศ. 2009.

ซะอัดเสียชีวิตในวันที่ 3 มีนาคม ค.ศ. 2025 ด้วยอายุ 87 ปี
# สิรณัฐ สก็อต
สิรณัฐ สก็อต หรือ ทราย เป็นนักอนุรักษ์ทางทะเลชาวไทยและสกอตแลนด์ และอดีตที่ปรึกษาของอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช เขาเป็นที่รู้จักจากการวิพากษ์วิจารณ์การดำเนินงานด้านการท่องเที่ยวในอุทยานแห่งชาติทางภาคใต้ของประเทศไทย รวมไปถึงการทุจริตประพฤติมิชอบ

 ชีวิตวัยเด็กและการศึกษา 
สิรณัฐเป็นบุตรชายของจิรนุช ภิรมย์ภักดี เป็นหลานตาของจำนงค์ ภิรมย์ภักดี และเป็นสมาชิกรุ่นที่ 4 ของตระกูลภิรมย์ภักดี เขาเข้าเรียนที่โรงเรียนบางกอกพัฒนา และสำเร็จการศึกษาในปี พ.ศ. 2557 เขาเข้าเรียนที่ California Institute of the Arts และสำเร็จการศึกษาด้วยการคว้าปริญญาตรีสาขาแอนิเมชันในปี ค.ศ. 2018

 อาชีพ 
สิรณัฐก่อตั้งโครงการ Sea You Strong ซึ่งเป็นโครงการอาสาสมัครอนุรักษ์มหาสมุทร

เมื่อวันที่ 2 มกราคม พ.ศ. 2567 เขาได้รับแต่งตั้งให้เป็นที่ปรึกษาโดยไม่ได้รับค่าตอบแทนของอธิบดีกรมอุทยานแห่งชาติ สัตว์ป่า และพันธุ์พืช

 ความขัดแย้งเรื่อง “หนีห่าว” และการลาออก 
เมื่อเดือนเมษายน พ.ศ. 2568 สิรณัฐได้โพสต์คลิปวิดีโอที่นักท่องเที่ยวชาวรัสเซีย 2 คน พูดภาษาจีนคำว่า “หนีห่าว” ใส่เขาที่จังหวัดกระบี่ วิดีโอดังกล่าวทำให้เกิดการประท้วงจากประชาชนเกี่ยวกับการปฏิบัติต่อคนงานในอุตสาหกรรมการท่องเที่ยวของประเทศไทย และมีการกล่าวหาว่าคำพูดดังกล่าวเป็นการเหยียดเชื้อชาติ
# นักเวทขาวที่ถูกไล่ออกจากปาร์ตี้ผู้กล้าถูกนักผจญภัยระดับ S รับตัวไป
เป็นซีรีส์ไลต์โนเวลญี่ปุ่นที่เขียนโดยโซระ ซุยเง็ตสึ และวาดภาพประกอบโดย DeeCHA เริ่มตีพิมพ์เป็นตอนในออนไลน์เมื่อเดือนมีนาคม พ.ศ. 2563 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยฟุตาบะชะ ซึ่งได้รับการตีพิมพ์ไปแล้วจำนวน 7 เล่มตั้งแต่เดือนพฤศจิกายน พ.ศ. 2563 ภายใต้สำนักพิมพ์เอ็ม โนเวล การดัดแปลงเป็นมังงะที่วาดภาพโดยวาซาบิ มุคุโนะ ได้รับการตีพิมพ์เป็นตอนออนไลน์ผ่านเว็บไซต์เกาเกา มอนสเตอร์ของฟุตาบะชะ ตั้งแต่เดือนมกราคม พ.ศ. 2564 และรวบรวมตีพิมพ์เป็นเล่ม(ทังโกบง)จำนวน 8 เล่ม ซีรีส์อนิเมะทางโทรทัศน์ที่ผลิตโดยสตูดิโอเฟลิกซ์ฟิล์ม มีกำหนดออกอากาศในเดือนกรกฎาคม พ.ศ. 2568

 ตัวละคร 
 ตัวละครหลัก 

 ปาร์ตี้ผู้กล้า 

 ตัวละครอื่น ๆ 

 สื่อ 
 ไลต์โนเวล 
นักเวทขาวที่ถูกไล่ออกจากปาร์ตี้ผู้กล้าถูกนักผจญภัยระดับ S รับตัวไปเขียนโดยโซระ ซุยเง็ตสึ โดยเริ่มเผยแพร่บนเว็บไซต์โชเซ็ตสึกะ นิ นาโร เมื่อวันที่ 12 มีนาคม พ.ศ. 2563 ต่อมาได้รับการตีพิมพ์โดยฟุตาบะชะ และเริ่มตีพิมพ์ซีรีส์นี้พร้อมภาพประกอบที่วาดโดย DeeCHA ภายใต้สำนักพิมพ์ไลท์โนเวลเอ็ม โนเวล เมื่อวันที่ 30 พฤศจิกายน พ.ศ. 2563 มีการเผยแพร่เป็นหนังสือจำนวน 7 เล่ม (รวมถึง 2 เล่มที่ตีพิมพ์ในรูปแบบดิจิทัลเท่านั้นด้วย) ณ เดือนพฤศจิกายน พ.ศ. 2567

 มังงะ 
การดัดแปลงเป็นมังงะที่วาดภาพประกอบโดยวาซาบิ มุคุโนะ เริ่มลงตีพิมพ์เป็นตอนในเว็บไซต์เกาเกา มอนสเตอร์ของฟุตาบะชะ เมื่อวันที่ 22 มกราคม พ.ศ. 2564 ตอนต่าง ๆ ของมังงะได้รับการรวบรวมตีพิมพ์เป็นเล่ม(ทังโกบง)จำนวน 8 เล่มเมื่อเดือนพฤศจิกายน พ.ศ. 2567

 อนิเมะ 
มีการประกาศสร้างเป็นอนิเมะในวันที่ 29 กรกฎาคม พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอเฟลิกซ์ฟิล์ม และกำกับโดยฮิโรชิ ทามาดะ โดยมีอากิฮิโกะ อินาริเป็นผู้เขียนบท ยูตะ อิโตะเป็นผู้ออกแบบตัวละคร และฮิโรอากิ สึสึมิ และสึบาซะ ฮันดะเป็นผู้แต่งเพลงประกอบ มีกำหนดออกอากาศวันที่ 10 กรกฎาคม พ.ศ. 2568 ทางช่องโตเกียวเอ็มเอ็กซ์และช่องอื่น ๆ โดยจะออกอากาศทางช่องทางสตรีมมิ่งล่วงหน้า 5 วัน เพลงเปิดของเรื่องคือ  ร้องโดยกากูโตะ คาจิวาระ ที่พากย์เป็นตัวเอกลอยด์ ขณะที่้เพลงปิดของเรื่องคือ  ร้องโดย ChouCho เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย(ยกเว้นออสเตรเลียและนิวซีแลนด์) และสตรีมบนยูทูบช่อง Ani-One Asia

 หมายเหตุ
# อีดิตส์
อีดิตส์ เป็นบริการซอฟต์แวร์ตัดต่อวิดีโอและภาพถ่ายรูปแบบสั้นสัญชาติอเมริกัน พัฒนาโดยเมตาแพลตฟอร์มส์ ตัวแอปช่วยให้ผู้ใช้สามารถสร้างและตัดต่อวิดีโอได้ โดยมีฟีเจอร์ต่าง ๆ เช่น ฉากหลังเสมือน, เอไอแอนิเมชัน, และระบบแสดงสถิติแบบเรียลไทม์ สำหรับผู้สร้างเนื้อหาบนอินสตาแกรม

ผู้ใช้สามารถเชื่อมบัญชีอินสตาแกรมของตนเพื่อดึงข้อมูลเข้ามาในแอปอีดิตส์และสามารถส่งออกวิดีโอกลับไปยังอินสตาแกรมได้เช่นกัน แอปนี้รองรับเฉพาะระบบปฏิบัติการ ไอโอเอส และ แอนดรอยด์ โดยในระบบไอโอเอสรองรับภาษาต่าง ๆ กว่า 32 ภาษา รวมถึงภาษาฝรั่งเศส สเปน และจีน

แอปอีดิตส์ถูกเปรียบเทียบว่าเป็นคู่แข่งโดยตรงกับแคปคัตซึ่งเป็นซอฟต์แวร์ตัดต่อวิดีโอของไบต์แดนซ์ บริษัทเจ้าของติ๊กต็อก โดยอดัม มอสเซรีโอ หัวหน้าของอินสตาแกรม ยังยอมรับความคล้ายคลึงกันนี้ด้วย

แอปดังกล่าวเปิดให้บริการบนแอนดรอยด์เมื่อวันที่ 21 เมษายน และบนไอโอเอสตั้งแต่วันที่ 19 มกราคม ค.ศ. 2025 โดยในช่วง 4 วันแรกของการเปิดตัว มียอดดาวน์โหลดรวมกันมากกว่า 5 ล้านครั้ง ทั้งบนไอโอเอสและแอนดรอยด์
# ซูอาซันติตะปาปาเลโอเน XIII
ซูอาซันติตะปาปาเลโอเน XIII  เป็นภาพยนตร์สั้นใน ค.ศ. 1898 ที่กำกับโดยวิลเลียม เคนเนดี ดิกสันให้กับไบโอกราฟคอมปะนี และเป็นหนึ่งในภาพยนตร์แรกสุดที่ถ่ายไว้ในราชอาณาจักรอิตาลีเท่าที่มีอยู่ ภาพยนตร์สั้นนี้ถ่ายทำในสวนวาติกันในช่วงมิถุนายนถึงกรกรฎาคมของปีนั้น หลังจากรอคอยและเจรจากับเจ้าพระราชวังแห่งอัครสาวก ฟรันเชสโก ซาเลซิโอ เดลลา โวลเป เป็นเวลานาน และด้วยคำวิงวอนของหลานชายของพระสันตปาปานาม Count PecciThe Anaconda Standard, Sunday, June 4, 1899, p. 14. โดยเป็นภาพตัดต่อจากสามฉากที่แตกต่างกันที่ได้รับพระพรจากสมเด็จพระสันตะปาปาเลโอที่ 13 ผู้มีพระชนมายุ 88 พรรษาในขณะนั้น และน่าจะถ่ายทำด้วยฟิล์มของโคดัก

ภาพยนตร์เรื่องนี้เคยเชื่อกันมานานแล้วว่าถ่ายทำใน ค.ศ. 1896 และระบุเครดิตว่าเป็นของบริษัทพี่น้องลูมิแยร์ และผู้บุกเบิกภาพยนตร์ชาวตูริน Vittorio Calcina อันที่จริง ทางสันตะสำนักได้เพิกถอนสัมปทานภาพดังกล่าวแก่บริษัทอเมริกันแล้ว โดยไม่เห็นด้วยกับการฉายภาพยนตร์ในโรงภาพยนตร์ประเภทต่าง ๆ จากนั้นจึงส่งฟุตเทจไปให้ลูมิแยร์ นักประวัติศาสตร์และนักวิจัย Gianluca della Maggiore ได้สร้างเรื่องราวนี้ขึ้นมาใหม่โดยศึกษาจากหอจดหมายเหตุวาติกัน
# ยูมาลา
ยูมาลา (,), ยูมัล (,) หรือ ยูโม A History of Pagan Europe, P. 181  หมายถึง "พระเจ้า" ในกลุ่มภาษาฟินนิกและในชาวฟินน์วอลกา (มารี, เอร์เซีย และมอกชา) ที่ใช้เรียกทั้งพระเจ้าของชาวคริสต์และเทพเจ้าในศาสนาอื่น ๆ คำนี้คาดว่าเป็นพระนามของเทพเจ้าแห่งท้องฟ้าจากกลุ่มชนโบราณที่พูดภาษาฟินนิก ยูมาลาในฐานะเทพเจ้าให้ท้องฟ้ามีความเกี่ยวข้องกับยูมัลของชาวเอสโตเนีย ยูโมของชาวมารี และเชื่อกันว่ามีต้นกำเนิดมาจากประเพณีโบราณของกลุ่มชนฟินโน-อูกริก

ศัพทมูลวิทยา
คำว่า "พระเจ้า" ในภาษากลุ่มฟินนิกและมารีส่วนใหญ่ถือว่ามาจากรากทั่วไปในฟินโน-เปอร์มิกว่า 

มีทฤษฎีเกี่ยวกับที่มาของคำนี้อยู่หลายแบบ โดยมีการเสนอที่มาจากอินโด-อิเรเนียน โดยเทียบกับคำศัพท์ภาษาสันสกฤตว่า  "สวรรค์, ส่องแสง" ซึ่งได้รับการยอมรับในข้อมูลบางส่วน แต่อีกส่วนหนึ่งคัดค้านเนื่องจากความหมายไม่ชัดเจนVainik, Ene. (2014). "Jumala jälgi ajamas" [Tracing back the word jumal 'god']. Mäetagused 58: 1-34. 10.7592/MT2014.58.vainik. ต้นกำเนิดที่เป็นไปได้อีกแบบมาจากกลุ่มภาษาบอลติก (เช่น Jumis – เทพเจ้าลัตเวียในโลกอื่นที่เขียวชอุ่มตลอดปี)

คำนี้เข้าแทนที่คำว่า "สวรรค์" ในภาษาฟินโน-อูกริกเดิม (*ilma) ซึ่งยังคงรักษาไว้ในกลุ่มภาษาซามีและเปอร์มิก แต่ในกลุ่มภาษาฟินนิกความหมายเปลี่ยนไปเป็น "อากาศ" ส่วนความหมายเก่ายังคงอยู่ในพระนามเทพเจ้าฟินแลนด์นาม อิลมาริเน็น

ไม่มีคำที่เทียบเท่าพบในกลุ่มภาษาอูกริก แม้ว่ามุมมองส่วนน้อยเสนอความเชื่อมโยงกับคำศัพท์ต่าง ๆ ที่แปลว่า 'ดี' เช่น  ในภาษาฮังการี และ   ในภาษามันซีเหนือ ที่มาของคำเหล่านี้ถูกนำมาสร้างใหม่เป็น  แทนที่จะเป็น 

ดูเพิ่ม
 อุกโก
 สวรรคะ ที่ประทับของพระอินทร์ เทพเจ้าสายฟ้า
# โชโรโวเดอ
โชโรโวเดอ (, นามชี้เฉพาะ:) เป็นเมืองและอดีตเทศบาลในเทศมณฑลเบรัต ประเทศแอลเบเนีย เมื่อมีการปฏิรูปการปกครองท้องถิ่นใน ค.ศ. 2015 พื้นที่นี้กลายเป็นหน่วยเทศบาลและเมืองหลักของเทศบาลสกราปาร์ เมืองนี้เป็นเมืองหลักของอดีตอำเภอสกราปาร์ ประชากรตามสำมะโน ค.ศ. 2023 อยู่ที่ 3,918 คน
# นิกกี เอ็ม. เจมส์
นิกกี มิเชลล์ เจมส์ (เกิด 3 มิถุนายน ค.ศ. 1981) เป็นนักแสดง ผู้กำกับ และนักร้องชาวอเมริกัน เจมส์เคยแสดงละครเพลงยอดนิยมอย่างเช่นเรื่อง เดอะบุ๊กออฟมอร์มอน เลส์ มิแซราบล์ และ Suffs โดยเธอได้รับรางวัลโทนี สาขานักแสดงสมทบหญิงยอดเยี่ยมในละครเพลงจากเรื่อง เดอะบุ๊กออฟมอร์มอน ในงานโทนีอวอร์ด ครั้งที่ 65

 ชีวิตและอาชีพ 

นิกกี เอ็ม. เจมส์ เกิดในครอบครัวผู้อพยพ โดยมีบิดาชาวเซนต์วินเซนต์และมารดาชาวเฮติ ซึ่งตั้งถิ่นฐานในรัฐนิวเจอร์ซีย์เพื่อตามหาความฝันแบบอเมริกัน เจมส์เติบโตในลิฟวิงสตัน, รัฐนิวเจอร์ซีย์ และจบการศึกษาจากโรงเรียนมัธยมลิฟวิงสตัน (รัฐนิวเจอร์ซีย์) ในวัยเด็ก เธอร้องเพลงและแสดงละครในโบสถ์และในกิจกรรมของโรงเรียน เธอได้รับการเสนอชื่อเข้าชิงรางวัล Rising Star Award จากเธียเตอร์เพเพอร์มิลล์เพลย์เฮาส์ จากบท โดลลี ไลวี ในละครเพลงเรื่อง เฮลโล, โดลลี! ขณะเรียนมัธยม ต่อมาเธอศึกษาต่อที่วิทยาลัยศิลปะทิช แห่งมหาวิทยาลัยนิวยอร์ก

เจมส์เปิดตัวในละครเวทีครั้งแรกในละครเพลงบรอดเวย์เรื่อง การผจญภัยของทอม ซอว์เยอร์ ซึ่งไม่ได้รับความนิยม และต่อมาได้รับบท ออติลลี ในละครเวทีของเอนคอร์ส! ณ นิวยอร์กซิตีเซ็นเตอร์ เรื่อง เฮาส์ออฟฟลาวเวอร์ส เธอยังแสดงเป็น อาเดลา อัลบา ในการแสดงออฟบรอดเวย์ของละครเพลงดัดแปลงจาก เบร์นาร์ดา อัลบา โดยไมเคิล จอห์น ลาคิวซา และเคยร่วมแสดงในบรอดเวย์เรื่อง ออลชุกอัป
# โอกิโนชิมะ
โอกิโนชิมะ  เป็นเกาะริมชายฝั่งมูนากาตะ จังหวัดฟูกูโอกะ ประเทศญี่ปุ่น มูนากาตะ ไทชะจัดให้พื้นที่นี้เป็นพื้นที่ศักดิ์สิทธิ์ ประชากรเกาะมีเพียงพนักงานศาลเจ้าเพียงคนเดียว เขาเป็นหนึ่งในนักบวชชินโตประมาณ 24 รูปที่ใช้เวลา 10 วันบนเกาะเพื่อสวดมนต์และเฝ้าระวังผู้บุกรุก

เกาะทั้งหมดถือเป็นคามิของชินโต และห้ามไม่ให้ผู้หญิงเข้าเกาะ เหตุผลที่เสนอมาประการหนึ่งก็คือ ในความเชื่อชินโตถือว่าเลือดเป็นสิ่งไม่บริสุทธิ์ และการมีประจำเดือนจะทำให้เกาะนี้มีมลทิน โดยอนุญาตให้ชายเพียง 200 คนที่ได้ชำระล้างร่างกายตามพิธีกรรมในทะเลโดยรอบแล้วเท่านั้น เข้าบนเกาะได้ในทุกวันของแต่ละปี เป็นเวลาหลายศตวรรษ

เกาะนี้มีพื้นที่  และมีระดับความสูงสูงสุดที่ประมาณ 

ดูเพิ่ม
 รายชื่อแหล่งมรดกโลกในประเทศญี่ปุ่น
 เขาแอทอส
# ลิริก รอสส์
ลิริก รอสส์  เป็นนักแสดงหญิงชาวอเมริกัน เธอมีผลงานจากบทบาท เดจา เพียร์สัน ในละครชุดทางสถานีโทรทัศน์ของเอ็นบีซีเรื่อง This Is Us

 ชีวิตวัยเด็กและอาชีพ 
รอสส์เติบโตในโฮมวูด รัฐอิลลินอยส์ เป็นบุตรสาวของบรันดี สมิธ และสตีเฟน รอสส์ และเป็นหลานสาวของมาร์กาเร็ต สมิธ เธอเริ่มต้นการแสดงตั้งแต่อายุห้าขวบ โดยปรากฏตัวในโฆษณา และรับเชิญในเรื่อง Chicago Fire และ Sirens ในปี ค.ศ. 2017 เธอได้รับบทบาทประจำเป็น เดจา เพียร์สัน ในฤดูกาลที่ 2 ของเรื่อง This Is Us ขณะกำลังเรียนอยู่ชั้นมัธยมศึกษาปีที่ 2 ที่โรงเรียนเจมส์ฮาร์ต ในโฮมวูด รัฐอิลลินอยส์ เมื่อวันที่ 27 สิงหาคม ค.ศ. 2018 เอ็นบีซีได้ประกาศว่า รอสส์ได้รับการเลื่อนสถานะเป็นนักแสดงประจำตั้งแต่ฤดูกาลที่ 3 เป็นต้นไป เธอและนักแสดงคนอื่น ๆ ของเรื่องได้รับรางวัลแซกสาขาการแสดงยอดเยี่ยมโดยทีมนักแสดงในละครชุด ในปี ค.ศ. 2018

เธอได้รับการคัดเลือกให้ร่วมแสดงในละครชุดเรื่องเรื่อง ไอรอนฮาร์ต ที่กำลังจะออกอากาศ

ในปี ค.ศ. 2022 เธอพากย์เสียงสต็อปโมชันในภาพยนตร์เรื่อง Wendell & Wild โดยให้เสียงตัวละคร แคทเธอรีน "แคท" โคนิกวา เอลเลียต
# ประเทศออสเตรียในการประกวดเพลงยูโรวิชัน
ประเทศออสเตรียได้เข้าร่วมการประกวดเพลงยูโรวิชันทั้งหมด 57 ครั้ง โดยเข้าร่วมครั้งแรกใน ออสเตรียชนะการประกวดไปแล้วสามครั้ง ในปี , , และ  และได้เป็นเจ้าภาพการประกวดในปี  และ  และจะเป็นอีกครั้งในปี  ออสเตรียมีสถานีโทรทัศน์แห่งประเทศออสเตรีย (โอแอร์เอ็ฟ) เป็นสถานีโทรทัศน์ประจำชาติที่เข้าร่วม

หลังจากได้รับอันดับที่หกในปี  และอันดับที่สี่ในปี , อูโด เจอร์เกนส์ชนะการประกวดในการเข้าร่วมครั้งที่สามในปี  ด้วยเพลง "" โดยเป็นผลงานในสามอันดับแรกเพียงผลงานเดียวของออสเตรียในคริสต์ศตวรรษที่ 20 ออสเตรียชนะอีกครั้งในปี  ด้วยเพลง "ไรซ์ไลก์อะฟีนิกซ์" โดยคอนชิตา เวิสต์ และเป็นครั้งที่สามในปี  ด้วยเพลง" เวสทิดเลิฟ" โดยเจเจ ออสเตรียทำผลงานได้อันดับสุดท้ายในรอบชิงชนะเลิศการแข่งขันเจ็ดครั้ง (ค.ศ. 1957, 1961, 1962, 1979, 1984, 1988 และ 1991) และจบอันดับสุดท้ายในรอบรองชนะเลิศในปี 2012 เพลง "โนบอดีบัตยู" ของเซซาร์ แซมป์สันที่เข้าร่วม เป็นผลงานที่ดีที่สุดเป็นอันดับสองของคริสต์ศตวรรษที่ 21 โดยได้รับอันดัลที่สาม นับเป็นผลงานในห้าอันดับแรกเป็นครั้งที่แปดของประเทศ
# ไมเคิล แกนดอลฟินี
ไมเคิล แกนดอลฟินี (เกิด 10 พฤษภาคม ค.ศ. 1999) เป็นนักแสดงชาวอเมริกัน แกนดอลฟินีเปิดตัวในภาพยนตร์เรื่องใหญ่ครั้งแรกในเรื่อง โอเชียนส์ 8 (ค.ศ. 2018) และแสดงในภาพยนตร์เรื่อง เดอะ เมนนี เซนต์ส ออฟ นวร์ก (ค.ศ. 2021) ซึ่งเขารับบทเป็นโทนี โซปราโน ตัวละครที่เดิมแสดงโดยบิดาของเขา เจมส์ แกนดอลฟินี ในละครโทรทัศน์เรื่อง เดอะ โซปราโนส์ เขาปรากฏตัวในจักรวาลภาพยนตร์มาร์เวลเรื่อง แดร์เดวิล: บอร์นอะเกน และภาพยนตร์เรื่อง วอร์แฟร์

 ผลงานการแสดง 
 ภาพยนตร์ 
+ คำอธิบาย  หมายถึงภาพยนตร์ที่ยังไม่ออกฉาย
 ปี เรื่อง บทบาท หมายเหตุ ค.ศ. 2011 ดาวน์ เดอะ ชอร์ เด็กบนเครื่องเล่น  ค.ศ. 2018 โอเชียนส์ 8 เด็กเสิร์ฟบนรถบัส  ค.ศ. 2021 เชอร์รี ลูกพี่ลูกน้องโจ  เดอะ เมนนี เซนต์ส ออฟ นวร์ก โทนี โซปราโน  ค.ศ. 2022 ดิ อินดีเพนเดนต์ จัสติน  ค.ศ. 2023 แคต เพอร์สัน ปีเตอร์  แลนด์สเคป วิท อินวิซิเบิล แฮนด์ ฮันเตอร์ มาร์ช  โบ อิส อะเฟรด ลูกชายของโบ  ค.ศ. 2024 บ็อบ มาร์เลย์: วัน เลิฟ ฮาเวิร์ด บลูม  ที นิโคลัส สตีป ภาพยนตร์สั้น ค.ศ. 2025 วอร์แฟร์ ร้อยโทแมกโดนัลด์
# กายา (เพลง)
"กายา" (,) เป็นเพลงโดยยุสตือนา สแตตช์กอฟสกา นักร้องชาวโปแลนด์ ซึ่งเธอประพันธ์ขึ้นร่วมกับโดมินิก บุชคอฟสกี-วอยตาเช็ก, ปาทริก กูมอร์, และเอมิเลียน วาลูคอฟสกี เพลงนี้วางจำหน่ายเมื่อวันที่ 28 พฤศจิกายน ค.ศ. 2024 เป็นซิงเกิลที่ห้าในอัลบั้ม  เพลงนี้เป็นตัวแทนของในการประกวดเพลงยูโรวิชันปี 2025

พื้นหลังและการพัฒนา
"กายา" ได้ประพันธ์ขึ้นร่วมกับโดมินิก บุชคอฟสกี-วอยตาเช็ก, ยุสตือนา สแตตช์กอฟสกา, ปาทริก กูมอร์, และเอมิเลียน วาลูคอฟสกี โดยวาลูคอฟสกีเป็นโปรดิวเซอร์ร่วมกับโอเต็ล ตอรีโนละยัน เบียเลสกี เพลงนี้ตั้งชื่อตามไกอา เทพีแห่งผืนโลกตามประมวลเรื่องปรัมปรากรีก

การประกวดเพลงยูโรวิชัน

  
 เป็นการประกวดเพลงระดับชาติซึ่งจัดขึ้นโดยสถานีโทรทัศน์แห่งประเทศโปแลนด์ (เตเฟาเป) เพื่อใช้คัดเลือกเพลงจากโปแลนด์สำหรับการประกวดเพลงยูโรวิชันปี 2025 เตเฟาเปประกาศรายชื่อผู้เข้าร่วมการแข่งขันอย่างเป็นทางการเมื่อวันที่ 14 มกราคม ค.ศ. 2025 ซึ่งรวม "กายา" ด้วย สแตตช์กอฟสกาเคยเป็นตัวแทนของในการประกวดปี 1995

การประกวดระดับชาตินี้จัดขึ้นเมื่อวันที่ 14 กุมภาพันธ์ ค.ศ. 2025 ที่สำนักงานใหญ่เตเฟาเปในวอร์ซอ "กายา" คว้าชัยชนะในการแข่งขันด้วยคะแนน 39.32% ได้รับสิทธิในการเป็นตัวแทนของโปแลนด์ในการประกวดเพลงยูโรวิชันซึ่งจะจัดขึ้นในบาเซิล

 ในยูโรวิชัน 
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 โปแลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง ต่อมาสแตตช์กอฟสกาได้รับเลือกให้ทำการแสดงเป็นลำดับที่สอง ตามหลังไคล์ อาเลสซันโดรจากและก่อนหน้าเคลเมนจาก เพลงนี้ผ่านเข้ารอบชิงชนะเลิศ

 รายชื่อเพลง 

 สตรีมมิง 

"กายา" ได้โด่งดังขึ้นอย่างรวดเร็ว โดยมียอดชมมากกว่า 10 ล้านครั้งบนยูทูบและสตรีมมากกว่า 2 ล้านครั้งบนสปอติฟาย วิดีโอการแสดงในการประกวดรอบชิงชนะเลิศระดับประเทศถือเป็นวิดีโอการแสดงที่มียอดชมสูงสุดเป็นอันดับสองของการประกวดเพลงยูโรวิชันปี 2025 ในช่องยูทูบทางการของยูโรวิชัน

 ชาร์ต 
ชาร์ตรายสัปดาห์ 
+ "กายา" บนชาร์ตเพลง ชาร์ต (2025) ตำแหน่งสูงสุด โปแลนด์ (โปลิชสตรีมมิงท็อป 100) 65
# ทีน ไททันส์ โก!
ทีน ไททันส์ โก!  เป็นการ์ตูนทีวีแอนิเมชันของประเทศสหรัฐอเมริกา พัฒนาโดย ไมเคิล เจเลนิค และแอรอน ฮอร์วาธ ออกอากาศทางช่องการ์ตูนเน็ตเวิร์คเมื่อวันที่ 23 เมษายน พ.ศ. 2556

 ตัวละครและเสียงพากย์ 

 สก็อตต์ เมนวิลล์ รับบท โรบิน (Robin) / สปีดี้ (Speedy) / บิลลี่ นูเมอรัส (Billy Numerous) / เบิร์ดาแรง (Birdarang) / ดร. ไลท์ (Dr. Light)
 ทารา สตรอง รับบท เรเวน (Raven)
 ไฮน์เดน วอลช์ รับบท สตาร์ไฟร์ (Starfire)
 แครี่ เพย์ตัน รับบท ไซบอร์ก (Cyborg)
 เกร็ก ไซเปส รับบท บีสต์บอย (Beast Boy) / พัพเพ็ต วิซาร์ด (Puppet Wizard)
 โอซิโอมา อาคาฮา — บัมเบิลบี (Bumblebee)
 วิลล์ วีตัน รับบท อควาแลด (Aqualad)
 Freddy Rodriguez รับบท มาส และ เมนอส (Más y Menos)
 Will Friedle รับบท คิดแฟลช (Kid Flash)
 Lauren Tom รับบท กิซโม่ (Gizmo) / จิงซ์ (Jinx)
 Kevin Michael Richardson รับบท แมมมอธ (Mammoth) / ซี-มอร์) (See-More) / ไทรก้อน (Trigon)
 Will Arnett รับบท สเลด (Slade)
 Ashley Johnson รับบท เทอร์รา (Terra)
 จอห์น ดิมักจิโอ รับบท บราเธอร์บลัด (Brother Blood)
 Alexander Polinsky รับบท คอนโทรล ฟรีค (Control Freak)
# เครสส์ วิลเลียมส์
เครสส์ วิลเลียมส์ (เกิด 26 กรกฎาคม ค.ศ. 1970) เป็นนักแสดงชาวอเมริกัน เขามีผลงานในเรื่อง แผนลับแหกคุกนรก และ Close to Home บทบาทล่าสุดของเขาคือ นายกเทศมนตรีลาวอน เฮย์ส ในซีรีส์ของเดอะซีดับเบิลยูเรื่อง Hart of Dixie และเป็นตัวละครเอกในเรื่อง Black Lightning ทางช่องเดียวกัน วิลเลียมส์ยังมีชื่อเสียงจากบทบาทประจำของเขาในบท เทอเรนซ์ "สคูตเตอร์" วิลเลียมส์ ในเรื่อง Living Single ทางฟ็อกซ์ และบทสารวัตรแอนท์วอน แบ็บค็อก ในเรื่อง Nash Bridges

 ผลงานการแสดง 

 ภาพยนตร์และภาพยนตร์โทรทัศน์ 
 ปี เรื่อง บทบาท หมายเหตุ ค.ศ. 1995 The Doom Generation พีนัต  ค.ศ. 1996 2 Days in the Valley นักกอล์ฟ  Rolling Thunder 'เกรย์' ตูแซ็งต์ ภาพยนตร์โทรทัศน์ Rebound: The Legend of Earl "The Goat" Manigault คิมบรัฟ ภาพยนตร์โทรทัศน์ ค.ศ. 1997 Home Invasion ฟรีมอนต์ ภาพยนตร์โทรทัศน์ L.A. Johns บิล อัลเลน ภาพยนตร์โทรทัศน์ Pants on Fire ชายในฝัน ภาพยนตร์สั้น ค.ศ. 1998 Fallen นักสืบโจ  ค.ศ. 1999 Never Been Kissed จอร์จ  The Dogwalker เค.ซี.  ค.ศ. 2000 Masquerade มาร์คัส ภาพยนตร์โทรทัศน์ ค.ศ. 2001 Pursuit of Happiness เอซ  ค.ศ. 2002 Couples มาร์คัส ภาพยนตร์โทรทัศน์ ค.ศ. 2004 Little Black Book ฟิล  ค.ศ. 2006 Haskett's Chance ฮัดสัน ชานทิเคลียร์  ค.ศ. 2008 Ball Don't Lie ดานเต  ค.ศ. 2014 In Your Eyes เจก  ค.ศ. 2016 Lowriders นักสืบวิลเลียมส์  ค.ศ. 2018 The Death of Superman จอห์น เฮนรี ไอรอนส์ (พากย์เสียง) วิดีโอ ค.ศ. 2019 Reign of the Supermen วิดีโอ ค.ศ. 2020 The Violent Heart ลี  ค.ศ. 2021 Crime Story บิลลี  ค.ศ. 2022 What Remains มาร์แชล
# มิราแมกซ์
บริษัท มิราแมกซ์ จำกัด  เดิมรู้จักกันในชื่อ มิราแมกซ์ฟิมส์ (Miramax Films) เป็นบริษัทที่ผลิตและจัดจำหน่ายภาพยนตร์อิสระและโทรทัศน์ สัญชาติอเมริกัน ซึ่งมีเจ้าของคือ บีอินมีเดียกรุป และพาราเมาต์โกลบอล มีสำนักงานใหญ่อยู่ที่ลอสแองเจลิส รัฐแคลิฟอร์เนีย ก่อตั้งเมื่อวันที่ 19 ธันวาคม ค.ศ. 1979 โดยพี่น้องฮาร์วีย์และบ็อบ ไวน์สไตน์

มิราแมกซ์เป็นผู้ผลิตและจัดจำหน่ายภาพยนตร์อิสระชั้นนำ จนกระทั่งเดอะวอลต์ดิสนีย์ได้ซื้อบริษัทนี้ไปเมื่อวันที่ 30 มิถุนายน ค.ศ. 1993 ต่อมาในปี 2010 ดิสนีย์ขายมิราแมกซ์ให้กับฟิล์ยาร์ดโฮลดิงส์ ซึ่งเป็นกิจการร่วมค้าระหว่างโคโลนีนอร์ทสตาร์, ติวเตอร์-ซาลิบาคอร์เปอเรชัน และกาตาร์อินเวสต์เมนต์ออทอริตี ในเดือนมีนาคม 2016 มิราแมกว์ถูกขายให้กับบีอินมีเดียกรุป ซึ่งต่อมาได้ขายหุ้น 49% ให้กับพาราเมาต์โกลบอล (เดิมเรียกว่า ไวอาคอมซีบีเอส) เมื่อวันที่ 3 เมษายน 2020
# อ็องติบ
อ็องติบ  เป็นเมืองริมชายฝั่งทะเลในจังหวัดอาลป์-มารีตีม ทางตะวันออกเฉียงใต้ของประเทศฝรั่งเศส ตั้งอยู่ในพื้นที่โกตดาซูร์ ระหว่างเมืองกานและนิส

จากหลักฐานการตั้งถิ่นฐานสามารถสืบย้อนกลับไปถึงยุคเหล็ก ตอนต้น ในบริเวณปราสาทและอาสนวิหารของเมือง
# แลงคัสเตอร์
แลงคัสเตอร์ หรือ แลนแคสเตอร์ (,) เป็นนคร ในแลงคาเชอร์ ประเทศอังกฤษ และเป็นศูนย์กลางทางวัฒนธรรม เศรษฐกิจ และการค้าหลักของเขตนครแลงคัสเตอร์ เมืองนี้ตั้งอยู่บนฝั่งแม่น้ำลูน บริเวณอ่าวโมเรคัมบ์ แลงคัสเตอร์เป็นเมืองเทศมณฑล แม้ว่าสภาเทศมณฑลแลงคาเชอร์จะตั้งอยู่ที่ศาลากลางเทศมณฑลในเมืองเพรสตัน ตั้งแต่ก่อตั้งในปี 1889